
విద్యారంగంలో ఎదురౌతున్న వివిధ సమస్యలను, నిరుద్యోగ సమస్య పరిష్కారాన్ని కోరుతూ రాష్ట్రంలోను, దేశవ్యాప్తంగాను విద్యార్థి యువకులు అనేక ఆందోళనలు, పోరాటాలు చేస్తున్నారు. వాటికి సరైన పరిష్కారాన్ని చూపని కేంద్ర–రాష్ట్ర ప్రభుత్వాలు విశ్వవిద్యాలయాలను పోలీసు క్యాంపులుగా మార్చి నిర్బంధాన్ని ప్రయోగించి అణచివేస్తున్నాయి. ఈ నిర్బంధాన్ని పూర్తిగా అపివేయాలనీ, ఉన్నత విద్యాలయాల్లో విద్యార్థులకు భావస్వేచ్ఛను కల్పించాలని డీఎస్వో (ప్రజాతంత్ర విద్యార్థి సంస్థ) డిమాండ్ చేస్తున్నది. కేంద్ర–రాష్ట్ర ప్రభుత్వాలు అనుసరిస్తున్న విద్యార్థి వ్యతిరేక విధానాలను నిరసిస్తూ, విద్యావ్యాపారాన్ని వ్యతిరేకిస్తూ, అందరికీ విద్య, ఉపాధి కావాలనే డిమాండ్తో శాస్ర్తీయ – స్వతంత్ర – ప్రజాతంత్ర విద్యావిధానాన్ని సాధించే లక్ష్యంతో డీఎస్వో కృషిచేస్తున్నది. దానిలో భాగంగానే విప్లవ విద్యార్థి ఉద్యమ నిర్మాణాన్ని బలోపేతం చేయడానికి, నేడు విద్యారంగం ఎదుర్కొంటున్న సమస్యలను చర్చించి, భవిష్యత్తు కార్యాక్రమాన్ని రూపొందించుకోవడానికి వరంగల్ జిల్లాలోని హన్మకొండలో (సుబేదారి) ఆర్ట్స్ అండ్ సైన్స్ కళాశాల ఆడిటోరియంలో సెప్టెంబర్ 14, 15 తేదీల్లో రాష్ట్ర కౌన్సిల్ సమావేశాలు నిర్వహిస్తోంది.- ప్రజాతంత్ర విద్యార్థి సంస్థ (డీఎస్వో)

vidyaarangamlo eduroutunna vividha samasyalanu, nirudyoga samasya parishkaaraanni korutu rashtramlonu, desavyaaptamgaanu vidyaarthi yuvakulu aneka aandolanalu, poraataalu chestunnaru. vaatiki saraina parishkaaraanni chuupani kendra–rashtra prabhutvaalu vishwavidyaalayaalanu polisu kyaampulugaa marchi nirbandhaanni prayoginchi anachivestunnaayi. ee nirbandhaanni puurtigaa apiveyaalanii, unnata vidyaalayaallo vidyaarthulaku bhaavasvechchanu kalpinchaalani dsvo (prajaatantra vidyaarthi samstha) demand chestunnadi. kendra–rashtra prabhutvaalu anusaristunna vidyaarthi vyatireka vidhaanaalanu nirasistuu, vidyaavyaapaaraanni vyatirekistuu, andarikee vidya, upaadhi kavalane demandtho saasrtiiya – swatantra – prajaatantra vidyaavidhaanaanni saadhinche lakshyamto dsvo krushichestunnadi. daanilo bhagamgane viplava vidyaarthi udyama nirmaanaanni balopetam cheyadaaniki, nedu vidyaarangam edurkontunna samasyalanu charchinchi, bhavishyattu kaaryaakramaanni roopondinchukovadaaniki varangal jillaalooni hanmakondalo (subedari) arts and sains kalasala auditoriumlo september 14, 15 tedeello rashtra counsil samavesalu nirvahistondi.- prajaatantra vidyaarthi samstha (dsvo)